Lav et referat af nedenstående tekst:

Tekst:
TV 2s håndboldekspert Bent Nyegaard er ikke bange for at tage store ord i brug, når han skal beskrive den præstation Aalborg Håndbold leverede onsdag aften da holdet, trods et nederlag, sikrede sig avancement til finaleturneringen i håndboldens Champions League Final4. - Jeg hoppede og dansede foran kameraet, for det var en enestående præstation, lyder det fra Bent Nyegaard. - Det var en stor aften for Aalborg Håndbold, men også for dansk håndbold, siger han videre. Erfaring og modstandskraft Aalborg Håndbolds vej til finalestævnet, der skal spilles den 12. og 13. juni i Køln, har ikke været uden bump på vejen, men det er lige præcis nordjydernes evne til at spille videre trods svære betingelser, som, ifølge Bent Nyegaard, har gjort det muligt for holdet at komme så langt, som det nu er lykkedes. - Jeg synes det illustreres meget godt i kampen mod Porto hvor de var ved at knække - men ikke gjorde det. Og i kampen igår (med Flensborg-Handewitt red.) hvor de får en forfærdelig start på anden halvleg og kommer bagud 27-21. I sådan en situation er der mange hold, der vil satse for meget eller knække, men det gør Aalborg ikke, siger Bent Nyegaard. - Der er ro, siger han videre og peger på bade cheftræner Stefan Larsen, assistenttræner Arnór Atason og Henrik Møllgaard som tre af mange elementer på holdet, der er med til at skabe den ro. - De kan deres håndværk og det var en fantastisk mental styrke, de viste i de afgørende minutter i går. Spiller om en million euro Når Aalborg Håndbold løber på banen i Køln om godt tre uger er den samlede præmiesum til turneringen en million euro, men selvom Bent Nyegaard er yderst imponeret over nordjydernes præstation, tror han ikke, de løber med pokalen og den helt store pengepræmie. - Man skal være forsigtig med at sige, hvad Aalborg kan og ikke kan, men jeg tror ikke, de kan vinde Final 4, lyder det fra Nyegaard som blandt andet hæfter sig ved at det er håndboldmastodonter som PSG og (formentlig) Barcelona, de skal spille mod. Samtidig bemærker den erfarne ekspert dog også, at historien har vist, at storklubberne kan have svært ved at leve op til favoritværdigheden ved Final 4. - Det er jo lykkedes for både Montpellier og Vardar at tage trofæerne hjem foran PSG, foran Barcelona.

Referat:
Bent Nyegaard understreger Aalborg Håndbolds evne til at bevare roen i pressede situationer som en nøgle-egenskab på rejsen i Champions League